Diari Oficial de la Generalitat Valenciana


Sumari del DOGV 5206, del 24-02-2006 (2006/1848)

RESOLUCIÓ del conseller de Territori i Habitatge, de data 18 de gener de 2006, per la qual s'aprova definitivament la modificació del Pla especial de protecció i reforma interior del barri del Carme, en l'àmbit de la muralla.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5206

Data del DOGV
:   24-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1848


Data del document
:   18-01-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ del conseller de Territori i Habitatge, de data 18 de gener de 2006, per la qual s'aprova definitivament la modificació del Pla especial de protecció i reforma interior del barri del Carme, en l'àmbit de la muralla. [2006/X1848]  
Vist l'expedient en relació amb la modificació del Pla especial de protecció i reforma interior del barri del Carme (d'ara endavant PEPRI), en l'àmbit de la muralla, tramitada per la Direcció General d'Arquitectura de la Conselleria d'Infraestructures i Transport de conformitat amb els següents  
Antecedents de fet  
Primer. Per Resolució del director general d'Arquitectura de data 18 de desembre de 2002, es va sotmetre a informació pública l'expedient de referència, els corresponents anuncis es van publicar en el Diari Oficial de la Generalitat Valenciana, i en el diari El País, ambdós de data de 3 de gener de 2003.  
Segon. La Direcció General de Patrimoni Cultural Valencià, amb data 1 de juliol de 2004, assumix íntegrament l'informe favorable dels serveis tècnics de 24 de juny de 2004, a la modificació del PEPRI, i es fa constar el següent:  
.Així mateix i en congruència amb el que han significat els nostres informes relatius a anteriors iniciatives modificatives del planejament, es recomana l'Ajuntament que .amb independència dels treballs compiladors de la planificació a què fa referència el conveni marc de 1994, i segons el que exigix respecte d'això la LRAU. s'elabore un document que recopile i refonga .en memòria, normativa i plànols. el total de les modificacions puntuals aprovades en l'àmbit de la planificació que ens ocupa. Tot això per a una millor interpretació, gestió i seguiment de les determinacions urbanístiques i patrimonials que afecten l'àrea protegida..  
Tercer. Amb data 6 de juliol de 2004, la directora general de Planificació i Ordenació Territorial per raó de la competència en l'emissió d'informes urbanístics previs o preliminars de conformitat amb el que establix l'article 9.c del Decret 201/2003, de 3 d'octubre, del Govern Valencià, amb un informe previ de la Comissió Informativa, de 28 de juny de 2004, de la Comissió Territorial d'Urbanisme, va emetre un informe favorable, a la modificació del PEPRI del barri del Carme en l'àmbit de la muralla islàmica, i ha de completar-se la documentació ressenyada en el fonament jurídic segon de l'esmentat acord.   
L'esmentat fonament indica que el document ha de completar-se amb el plànol de l'entorn del bé cultural, núm. 02.  
Quart. Amb data 16 d'agost de 2004, la Direcció General d'Arquitectura de la Conselleria d'Infraestructures i Transport va resoldre aprovar provisionalment, l'expedient, i estimar o desestimar, segons els casos, les al·legacions formulades pels interessats, tant en període d'exposició pública com en tràmit d'audiència, d'acord amb les propostes contingudes en els informes emesos tècnics.  
Cinqué. Amb data 5 de maig de 2005, la Direcció General d'Arquitectura resol la remissió a la Conselleria de Territori i Habitatge de l'expedient, interessant l'aprovació definitiva de les unitats d'execució 6 i 7, i entra en els serveis territorials amb data 8 de juliol de 2005.   
Sisé. Amb data 27 de juny de 2005, la Direcció General d'Arquitectura resol la remissió a la Conselleria de Territori i Habitatge de l'expedient, interessant l'aprovació definitiva de la unitat d'execució 8.  
Seté. Amb data 19 de juliol de 2005, la Direcció General d'Arquitectura resol la remissió a la Conselleria de Territori i Habitatge de l'expedient, interessant l'aprovació definitiva de la unitat d'execució 10.  
Huité. La documentació tècnica que acompanya les esmentades resolucions és de contingut semblant a la informada per la directora general de Planificació i Ordenació Territorial, si bé formalment s'ha separat en tres documents distints, corresponents als àmbits de les UE 6 i 7, de la UE 8 i de la UE 10, respectivament.  
Nové. Amb data 19 de setembre de 2005 se sol·licita informe a la Unitat de Patrimoni de la Conselleria de Cultura, que amb data 5 d'octubre de 2005 informa que analitzada la documentació s'entén que coincidix sensiblement amb la que va obtindre informe favorable i no hi ha variacions de caràcter patrimonial que faça variar el seu sentit, per la qual cosa es considera informat favorable definitivament.  
Deu. Amb data 10 d'octubre de 2005 es rep escrit del director general d'Arquitectura en què s'indica que pareix convenient que es revisen conjuntament els documents enviats (modificacions del PEPRI barri del Carme en la illa de cases Guillem de Castro-Llíria-Gutemberg i en l'àmbit de la muralla musulmana), i que per a no retardar el mateix procés d'aprovació a posteriori d'aquesta es refonguen en un únic document els tres corresponents a les quatre unitats d'execució de l'entorn de la muralla musulmana.  
Onze. El PEPRI del barri del Carme, aprovat definitivament el 9 de maig de 1991, delimita en l'àmbit de les restes de la muralla musulmana les unitats d'execució núm. 6, 7, 8 i 10, que es corresponen amb sengles illes de cases en successió de nord a sud, des del c/ Roters fins al c/ Cavallers.  
En aquest espai, es conserven fragments del mur en les UE 6 i 10, i fragments i torres en les UE 7 i 8; restes que daten del s. XI i que es troben amalgamats amb l'edificació.   
L'ordenació continguda en el PEPRI vigent, respon al concepte de buidatge, esponjament o obertura d'espais lliures per a la regeneració del teixit urbà, de manera que les restes de la muralla són objecte d'un buidatge sistemàtic del seu entorn per a la seua posada en valor. No obstant això, aquesta proposta es considera desequilibrada perquè no manté la unitat representativa del conjunt. A més, el PEPRI vigent utilitza una cartografia inadequada, falta informació sobre plantes i façanes de cada edifici, i no analitza la situació socioeconòmica de la població afectada.  
Dotze. La proposta es formula per l'Oficina RIVA de la Conselleria d'Infraestructures, en el marc del conveni entre la Generalitat Valenciana i l'Ajuntament de València per a la intervenció en el centre històric, de data 21.04.98.  
Tretze. La Comissió Territorial d'Urbanisme, en sessió celebrada el 15 de novembre de 2005, va acordar supeditar l'elevació al conseller de Territori i Habitatge de l'informe favorable a l'aprovació definitiva de la modificació del PEPRI del barri del Carme, en l'àmbit de la muralla musulmana (KW2-UC1-JE1-WK22), a l'aportació del text refós que incloga les quatre unitats d'execució que constituïxen l'àmbit de la modificació del PEPRI barri del Carme, en l'àmbit de la muralla musulmana, i corregir les discrepàncies numèriques assenyalades en el fonament de dret segon; i amb la recomanació a l'Ajuntament de València d'elaborar un document que recopile i refonga .en memòria, normativa i plànols. el total de les modificacions puntuals aprovades, segons l'informe del director general de Patrimoni Cultural Valencià de data 1 de juliol de 2004.  
En data 22 de desembre de 2005, va entrar en el Servei Territorial de Planificació i Ordenació Territorial de València, el document refós remés pel director general d'Arquitectura (en substitució d'un altre amb entrada 30 de novembre de 2005), en el qual s'inclouen les quatre unitats d'execució que constituïxen l'àmbit de la modificació del PEPRI, i en el qual es comprova que s'han esmenat les discrepàncies numèriques, assenyalades en el fonament segon de l'acord de la Comissió Territorial d'Urbanisme de València de data de 15 de novembre de 2005, i en el qual també s'ha corregit la superfície de la UE-7, que queda establida en 2.006,72 m2. Per aquest motiu el director general de Planificació i Ordenació Territorial, en data 28 de desembre de 2005, va resoldre considerar complits els condicionants continguts en l'acord de la Comissió Territorial d'Urbanisme de València de data 15 de novembre de 2005 i elevar l'expedient al conseller de Territori i Habitatge per a la seua aprovació definitiva, recomanant a l'Ajuntament de València elaborar un document que recopile i refonga .en memòria, normativa i plànols. el total de les modificacions puntuals aprovades, segons l'informe del director general de Patrimoni Cultural Valencià de data 1 de juliol de 2004.  
Fonaments de dret  
Primer. L'article 34 de la Llei 4/1998, d'11 de juny, del patrimoni historicoartístic de la Comunitat Valenciana, disposa:  
1. .Els plans d'ordenació previstos en la legislació urbanística que afecten béns immobles declarats d'interés cultural s'ajustaran als termes de la declaració. La declaració sobrevinguda a l'aprovació dels plans determinarà la modificació d'aquests si fóra necessària per a la seua adaptació al contingut de la declaració.  
2. La declaració d'un immoble com a bé d'interés cultural, determinarà per a l'Ajuntament corresponent l'obligació d'aprovar provisionalment un pla especial de protecció del bé i remetre'l a l'òrgan urbanístic competent per a la seua aprovació definitiva, en el termini d'un any des de la publicació de la declaració, fins i tot en el cas que el municipi de què es tracte no tinga planejament general. L'aprovació provisional ha de comptar amb informe previ favorable de la Conselleria de Cultura, Educació i Ciència que ha de ser emés en el termini de tres mesos, transcorregut el qual es considerarà formulat en sentit favorable. En el cas de monuments i de jardins històrics cal ajustar-se al que disposa l'apartat quart d'aquest article..  
La Generalitat Valenciana és competent per a la formulació i l'aprovació de plans especials de protecció del patrimoni cultural, d'acord amb el que preveuen els articles 37, 12-E, i concordants de la Llei reguladora de l'autoritat urbanística (LRAU).  
Segon. La tramitació i la documentació del present expedient es considera correcta.  
Tercer. L'ordenació continguda en la modificació complix satisfactòriament les exigències de l'article 39.2 de l'esmentada Llei 4/1998, per les raons següents:  
a) Es manté l'estructura urbana i arquitectònica del conjunt i les característiques generals de l'ambient i la silueta paisatgística.  
b) S'aconseguix un tractament més fidel de la trama històrica, en crear espais lliures millor integrats en la illa de cases.  
c) La reducció de l'àmbit de les UE en facilita la gestió urbanística, i permet una millor rehabilitació de l'àrea residencial.  
L'ordenació que se sotmet a aprovació perseguix un tractament més pròxim a la història, amb un major respecte als principis conformadors de la trama, mantenint la irregularitat geomètrica i la sensació d'espai tancat, creant espais lliures integrats a l'interior de les illes de cases de manera que s'afavorisca el recorregut de vianants. Amb aquests criteris informadors, s'identifiquen els següents objectius:  
1. Manteniment de la totalitat del teixit residencial i construcció de nous habitatges.  
2. Recuperació de la traça de la muralla per a la seua posada en valor en l'interior de la illa de cases.  
3. Recorregut de vianants que s'endinsa en l'interior de les illes de cases, com a successives anelles encadenades, aconseguint així un major caràcter privatiu.  
4. Construccions d'equipaments públics que dinamitzen la regeneració del teixit social.  
Les determinacions concretes de la nova ordenació, són les següents:  
1. Es reduïx l'àmbit de la UE 6, s'exclouen les parcel·les susceptibles de rehabilitació.  
2. En la UE 7, es reduïx igualment l'àmbit, s'exclouen les parcel·les que recauen a la plaça de la Santa Creu, s'inclou el seu pati posterior, i s'inclou la parcel·la 56195-10. S'exclou l'edifici que dóna a la plaça Beneyto i Coll.  
3. En la UE 8, s'exclou tot el front que recau al c/ de Baix i les que donen al c/ En Borràs i Mare Vella.  
4. La UE 10, també reduïx el seu àmbit en la part que dóna al c/ dels Cavallers i Portal de Valldigna.  
5. Creació de parcel·les de servei públic dotacional en les UE 7 i 10.  
6. Definició geomètrica dels tancaments per a fer recognoscible la situació de l'element patrimonial, rememorant-li a través d'una base massissa de 7.80 m i 0.50 m de grossor que recorde l'aspecte de la muralla desapareguda; reduïda fenestració d'acord amb la imatge original, i tancament propi reculat 0.50 m respecte a l'alineació de façana. La traça documentada de l'antiga muralla serà recuperada amb la seua materialització en tot l'espai que pertanga a equipament dotacional o a espais lliures interiors.  
7. Accés als interiors de la illa de cases per mitjà de passatges, amb altura de dos plantes, a excepció del pas en el c/ En Borràs, que serà a cel descobert.  
8. El PAI ha de preveure el reallotjament dels veïns afectats dins del perímetre, o bé, adopció d'acords d'un altre tipus, com també afavorir el trasllat de les activitats.  
9. Es redactarà una normativa específica prèvia a la intervenció de les restes. Així mateix, s'elaboraran ordenances complementàries per a materials i acabats, per a la intervenció dels edificis de l'entorn de protecció, i per als tancaments posteriors de cada UE.  
10. Modificació de l'ús de l'edifici del cantó de la plaça de Manises, amb el c/ dels Cavallers, que passa de residencial a servei públic administratiu.  
11. Juntament amb la modificació del PEPRI, s'anuncia el Pla especial de protecció de l'entorn de la muralla àrab.  
El resum numèric de l'actuació és el següent:  
Cinqué. El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6.e del Decret 201/2003, de 3 d'octubre, del Consell de la Generalitat Valenciana, pel qual s'aprova el Reglament dels òrgans urbanístics de la Generalitat Valenciana.   
Vistos els preceptes legals citats i la resta de disposicions de general i de pertinent aplicació, de conformitat amb l'acord de la Comissió Territorial d'Urbanisme de València, resolc:  
Aprovar definitivament la modificació del Pla especial de protecció i reforma interior del barri del Carme, en l'àmbit de la muralla musulmana (UE-6, UE-7, UE-8 i UE-10), i es recomana a l'Ajuntament de València l'oportunitat d'elaborar un document que recopile i refonga .en memòria, normativa i plànols. el total de les modificacions puntuals aprovades, segons l'informe del director general de Patrimoni Cultural Valencià de data 1 de juliol de 2004.  
Contra la present resolució, que posa fi a la via administrativa, es pot interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que es crega oportú.  
València, 18 de gener de 2006.. El conseller: Rafael Blasco Castany.